সর্ব-আরববাদ
সর্ব-আরববাদ (ইংরেজি: Pan-Arabism) হল আরব বিশ্ব বলে পরিচিত আটলান্টিক মহাসাগর থেকে আরব সাগর পর্যন্ত উত্তর আফ্রিকা ও পশ্চিমা এশিয়ার দেশসমূহকে একীভূত করার মতবাদ। এটি আরব জাতীয়তাবাদের সাথে ঘনিষ্ঠভাবে সম্পর্কিত যা অনুযায়ী আরবরা একটি একক জাতি। ১৯৫০ ও ১৯৬০-এর দশকে এই মতবাদ জনপ্রিয়তা পায়। সর্ব-আরববাদের প্রবক্তারা প্রায়ই সমাজতান্ত্রিক নীতি অবলম্বন করতেন এবং আরব বিশ্বে পশ্চিমা রাজনৈতিক প্রভাবের বিরোধিতা করতেন। বহিঃশক্তির মোকাবেলায় আরব রাষ্ট্রগুলোর মধ্যে মৈত্রী গঠন ও অর্থনৈতিক সহযোগিতা বৃদ্ধি করাকে এই মতবাদে গুরুত্ব দেওয়া হয়।